Իվան Նեխոդա

Իվան Իվանովիչ Նեխոդա (, ), ուկրաինացի խորհրդային բանաստեղծ, գրող, լրագրող, ռազմական թղթակից, խմբագիր։ Երկրորդ համաշխարհային պատերազմի մասնակից։ Տպագրվել է 1925 թվականից։ Հեղինակ է ավելի քան 40 բանաստեղծական ժողովածուների։ Գրել է երեխաների համար, հիմնականում բանաստեղծություններ և հեքիաթներ։ Ստեղծագործությունները թարգմանվել են ԽՍՀՄ ժողովուրդների տարբեր լեզուներով։ ԽՄԿԿ անդամ։

Կենսագրություն 
Իվան Նեխոդան ծնվել է 1910 թվականին Խարկովի նահանգի Ալեքսեևկա գյուղում։ 1932 թվականին ավարտել է Խարկովի ժողովրդական կրթության ինստիտուտը։

Բանաստեղծություններ սկսել է գրել դեռևս դպրոցական տարիքից, որոնք հրատարակվել են պատի թերթում։ Տպագրվել է 1925 թվականից` 15 տարեկանում «На смену» պիոներական թերթում և «Красные цветы» ամսագրում։ 1920-ական թվականների վերջին նրա բանաստեղծությունները տպագրել են և' երիտասարդական թերթերը, իսկ ավելի ուշ, և' մեծահասակների համար նախատեսված գրական հանդեսները։ Երիտասարդ բանաստեղծը եղել է Վալեյան Պոլիշուկի, Իվան Կուլիկի, Պավլո Տիչինայի ուշադրություն ներքո։  1935-1937 թվականներին եղել է Ուկրաինայի գրողների միության մանկական գրականության բաժնի հրահանգիչ։ 1939 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը։ Աշխատել է տարբեր ամսագրերում, թերթերում, եղել Կիևի պատանի հանդիսատեսի թատրոնի գեղարվեստական ղեկավար։

Ստեղծագործություններ 
1931 թվականին լույս է տեսել բանաստեղծի առաջին ժողովածուն` «Կարմիր բանակ», 1932 թվականին` «Առաջին օգնություն»։ 1933 թվականին Իվան Նեխոդան Վալենտին Բիչկոյի հետ համատեղ երգ են գրել։

1935 թվականին լույս է տեսել մանուկների համար Նեխոդայի գրած «Ուրախության երգ» առաջին ժողովածուն։ Շուրջ 40 բանաստեղծական ժողովածուների հեղինակ է։  

 «Голуб-гонець» (1936)
 «Початок пісні» (1937)
 «Дніпровський край» (1939)
 «Моя книжка» (1940)
 «Ростіть щасливо» (1947)
 «Дивлюсь на карту України» (1949)
 «Під щасливою зорею» (1950)
 «Казки» (1951)
 «Дума про дружбу» (1954)
 «Вибране» (1956)
 «Тобі, кохана» (1960)
 «Ми живемо на Україні» (1960)
 «На Вкраїні милій» (1961)
 «Сад» (1971)
 «Вибране» (1981) 

Երկրորդ համաշխարհային պատերազմին նվիրված ժողովածուներ`
 «Я іду в бій» (1942)
 «Південний фронт» (1943)
 «Сталіна солдати» (1943)
 «Лісові оселі» (1944)
 «Дорога в свято» (1945)
 «Сонце травня» (1947)

Պարգևներ 
 Հայրենական պատերազմի 2-րդ աստիճանի շքանշան
 Կարմիր աստղի շքանշան

Ծանոթագրություններ 

Ուկրաինացի գրողներ
ՎԳԻԿ-ի շրջանավարտներ
Հայրենական մեծ պատերազմի մասնակիցներ
ԽՄԿԿ անդամներ
Կարմիր աստղի շքանշանի ասպետներ
Ուկրաինացի լրագրողներ
Խմբագիրներ ըստ ազգության
Հայրենական պատերազմի 2-րդ աստիճանի շքանշանակիրներ
Ուկրաինացի բանաստեղծներ
Ռազմական թղթակիցներ
Երկրորդ համաշխարհային պատերազմի մասնակիցներ